Mait Arvisto

Mait Arvisto (25. juuli 1940 Kolgaküla, Harjumaa – 21. november 2016 Tallinn) oli eesti haridustegelane ja spordipedagoog.

Haridus
Ta lõpetas 1958. aastal Loksa Keskkooli ja 1962. aastal Tartu Riikliku Ülikooli arstiteaduskonna kehalise kasvatuse eriala.Eesti spordi biograafiline leksikon. Arvisto, Mait Aastatel 1968–1972 õppis ta Tartu Riikliku Ülikooli aspirantuuris. 1972. aastal kaitses ta Tartu Riiklikus Ülikoolis pedagoogikakandidaadi kraadi väitekirjaga "Конкретно-социологическое исследование некоторых субъективных аспектов участия в спортивной деятельности".E-kataloog ESTER. Арвисто, Майт. Конкретно-социологическое исследование некоторых субъективных аспектов участия в спортивной деятельности: автореферат кандидата педагогических наук. Тарту: Тартуский государственный университет, 1972

Töö
Aastatel 1962–1968 töötas ta Tartu Kalevis ja Tartu Noorte Spordikoolis kergejõustikutreenerina. Aastatel 1971–1975 oli Tartu Riikliku Ülikooli kehalise kasvatuse kateedri õppejõud. 1975. aastal asus ta tööle Tallinna Pedagoogilise Instituudi kehalise kasvatuse ja spordi kateedris, juhtides seal spordisotsioloogia laborit. Aastatel 1977–1979 oli ta dotsent ning kehalise kasvatuse aluste ja metoodika kateedri juhataja, 1979–1992 Tallinna Pedagoogilise Instituudi teadusala prorektor, 1992. aastast Tallinna Pedagoogikaülikooli teadusala prorektor, 1993–1995 Tallinna Pedagoogikaülikooli kehakultuuri teooria õppetooli professor, 1995–1996 teadus- ja arendusprorektor, 1996–2001 Tallinna Pedagoogikaülikooli rektor.Tallinna Ülikool. Mait Arvisto võtab spordi riikliku elutööpreemia vastu tänutundega

2005. aastast oli ta Tallinna Ülikooli emeriitprofessor.Professor Arvisto valutab südant tervisespordi pärast. Postimees, 25. juuli 2005

Teadustöö
Tema uurimistööd olid spordisotsioloogia valdkonnast. Ta uuris muuhulgas sportimisaktiivsust ja rahvasporti.

Ühiskondlik tegevus
Aastatel 1969–1989 oli ta spordiühingu "Kalev" Kesknõukogu liige, aastatel 1981–1990 Eesti NSV Spordikomitee teaduslik-metoodilise nõukogu esimees, 1987–1989 Eesti NSV Kergejõustiku Föderatsiooni presiidiumi aseesimees. Aastatel 1994–2001 oli ta Eesti Spordi Keskliidu aseesimees. Ta on olnud ka Eesti Tervisespordi Ühenduse juhatuse liige (1991–2002), Ühenduse Sport Kõigile asepresident (2003–2009) ja Eesti Spordi Nõukogu liige. Ta oli Eesti Olümpiakomitee auliige.

Isiklikku
Tema poeg Art Arvisto on kaugushüppaja ja kergejõustikutreener.

Tunnustus
1973 Kalevi auliigeEesti Spordiselts Kalev. Auliikmed
2003 Valgetähe III klassi teenetemärk
2011 Tallinna Ülikooli teenetemärk
2013 Eesti Vabariigi spordipreemia (elutööpreemia - pikaajalise tulemusliku tegevuse eest spordipedagoogi, -sotsioloogi ja -teadlasena)ERR uudised, 14.02.2013 Spordi elutööpreemia saavad Mait Arvisto ja Priit Tomson

Viited

Välislingid
Biograafia ESBL-is

Kategooria:Eesti kasvatusteadlased
Kategooria:Eesti spordipedagoogid
Kategooria:Tartu Ülikooli arstiteaduskonna vilistlased
Kategooria:Tartu Ülikooli kehakultuuriteaduskonna õppejõud
Kategooria:Tallinna Ülikooli professorid
Kategooria:Tallinna Ülikooli rektorid
Kategooria:Valgetähe III klassi teenetemärgi kavalerid
Kategooria:Sündinud 1940
Kategooria:Surnud 2016